open-index/open-wikipedia-markdown huggingface dataset:
Foidy

[thumb|Kryštály [leucitu v hornine.]]
**Foidy** (iné názvy **feldšpatoidy**, **zástupcovia živcov**) sú skupina silikátových minerálov zo skupiny tektosilikátov. Vznikajú kryštalizáciou z taveniny namiesto živcov pri nedostatku SiO2. V horninách sa zvyčajne nevyskytujú spoločne s kremeňom. Oproti živcom majú nižší obsah SiO2, vyšší obsah alkálií ako Na, K a Li. Medzi hlavných predstaviteľov foidov patria leucit a nefelín. Komplexené foidy zo skupiny sodalitu predstavujú hlavne sodalit, nosean, haüyn. Menej časté sú petalit, kankrinit a kalsilit. Vyskytujú sa iba v niektorých typoch alkalických vyvretých hornín, ako sú nefelinické syenity, fonolit, tefrit alebo niektoré lamprofýry.

Z tavenín nenasýtených na SiO2 kryštalizuje hlavne nefelín, sodalit a kalsilit. Pri zvýšenom PH2O sa objavuje analcím, ktorý je bežným minerálom post-magmatickej hydrotermálnej aktivity. Leucit však môže kryštalizovať aj z SiO2 nenasýtenej aj nasýtenej taveniny.

## Referencie

## Iné projekty
Agésistratos

**Agésistratos** (*Agésistratos*) môže byť:
* efor v Sparte v rokoch 427/6 pred Kr., pozri Agésistratos (efor)
* olympijský víťaz v roku 172 pred Kr., pozri Agésistratos z Lindu
* grécky mechanik a matematik v 2. stor. pred Kr., pozri Agésistratos zo Sparty
Queen Elizabeth II Bridge (Newcastle upon Tyne)

**Queen Elizabeth II Bridge** je priehradový most preklenujúci rieku Tyne medzi mestami Gateshead a Newcastle upon Tyne v severnom Anglicku. 

Po moste prechádzajú obe linky Newcastleského metra a nachádza sa medzi stanicami *Central Station* na newcastleskej strane a *Gateshead* na gatesheadskej strane. Výstavba mosta sa začala v roku 1976 a dokončený bol 1. augusta 1978. Otvorený bol 6. novembra 1981 Kráľovnou Alžbetou II., po ktorej je aj pomenovaný. Celková dĺžka mosta je , hlavné rozpätie je  dlhé. Šírka mosta je . Výstavba mosta stála 6 miliónov libier. 

Podobný, ale skorší most Ballachulish Bridge v blízkosti škótskej obce Glencoe bol dokončený v roku 1974 a rovnako, ako aj Queen Elizabeth II Bridge, tento most bol taktiež navrhnutý spoločnosťou W. A. Fairhurst & Partners.

## Referencie

## Iné projekty

## Externé odkazy
* Metro Bridge v databáze *Bridges on the Tyne*

Kategória:Architektúra z 1978
Kategória:Mosty metra
Kategória:Priehradové mosty
Kategória:Železničné mosty v Anglicku
Kategória:Newcastle upon Tyne
Kategória:Doprava v Tyne and Wear
Kategória:Stavby v Tyne and Wear
Kategória:Pomenovania podľa Alžbety II.
Čierne vlajky

***Čierne vlajky*** () je americký dobrodružno-dramatický televízny seriál, ktorý vysielala stanica Starz od 25. januára 2014 do 2. apríla 2017. Na Slovensku seriál ho vysielala JOJ od 3. januára 2016, neskôr reprízy vysielala Plus. 

## Dej
Seriál je zasadený zhruba dve dekády pred udalosťami na ostrove pokladov počas zlatého veku pirátov, kedy obávaný kapitány Flint príjme na palubu mladého člena posádky, pričom bojujú o prežitie na ostrove New Providence. Prvá séria sa sústredí na lov pokladu španielskej plachetnice Urca de Lima. Na začiatku druhej série poklad uviazol na brehoch Floridy, kde ho chránia španielski vojaci. Ku koncu druhej série padol poklad do rúk Jacka Rackhama a jeho posádky, ktorí ho prinesú na ostrov New Providence.

## Postavy
* Toby Stephens ako James McGraw / Flint
* Hannah New ako Eleanor Guthrie
* Luke Arnold ako John Silver
* Jessica Parker Kennedy ako Max
* Tom Hopper ako William "Billy Bones" Manderly
* Zach McGowan ako Charles Vane
* Toby Schmitz ako Calico Jack|Jack Rackham
* Clara Paget ako Anne Bonny
* Mark Ryan ako Hal Gates
* Hakeem Kae-Kazim ako Mr. Scott
* Sean Cameron Michael ako Richard Guthrie
* Rupert Penry-Jones ako Thomas Hamilton
* Luke Roberts ako Woodes Rogers
* Ray Stevenson ako Edward Teach

## Série

## Časti
### 1. séria (2014)

### 2. séria (2015)

### 3. séria (2016)

### 4. séria (2017)

## Referencie


## Externé odkazy
* Slovenský web o Čiernych vlajkách 
* 

Kategória:Televízne seriály z roku 2014
Kategória:Televízne seriály USA
Kategória:Televízne seriály Starz
Gaijin Entertainment

**Gaijin Entertainment** je ruská vývojárska spoločnosť založená v roku 2002.

## Prehľad
Gaijin Entertainment má viac ako 160 zamestnancov a špecializuje sa na vytváranie hier pre rôzne platformy (Xbox One / PlayStation 4 / Microsoft Windows / iOS). Projekty spoločnosti získali ocenenia, vrátane niekoľkých japonských herných ocenení ako „Najlepší simulátor pre next-gen konzoly“ (IL-2 Sturmovik: Birds of Prey pre Xbox 360 a PlayStation 3), „Najlepšia technológia pre Dagor Engine“, „Najlepší zvuk“ a ďalšie.

Dnešný Gaijin Entertainment je najväčším nezávislým videoherným vývojárom v Rusku a oficiálnym partnerom: Activision, 505 Games, Microsoft, Topware Interactive, SouthPeak Interactive, Sony Computer Entertainment, 1C Company, Apple Inc. a mnohých ďalších.

### Recenzie
Najúspešnejší titul Gaijinu je War Thunder, ktorý dostal 7,2 bodov z 10 bodov od IGN, 8 z 10 od GameSpotu a dostal priemerné ohodnotenie 82/100 na stránke Metacritic.

## Hry
**Adrenaline* (2005)
**Anarchy: Rush Hour* (2010)
**Apache: Air Assault* (2010)
**Blades of Time* (2012)
**Birds of Steel* (2012)
**Braveheart* (2010)
**Death Track: Resurrection* (2010)
**IL-2 Sturmovik: Birds of Prey* (2009)
**Wings of Prey* (2009)
**Wings of Luftwaffe* (2010)
**Modern Conflict* (2010)
**Modern Conflict 2* (2011)
**Skydive: Proximity Flight* (2013)
**X-Blades* (2009)
**Run′n′Gun* (2013)
**Dance Magic* (2013)
**Fantasy Conflict* (2012)
**[[War Thunder]]* (2012)
**Star Conflict* (2014)
**Crossout* (2017)

## Externé odkazy
* Oficiálna stránka 

## Zdroj
* 

Kategória:Vývojárske a vydavateľské spoločnosti počítačových hier a videohier
Kategória:Podniky v Rusku
Majstrovstvá sveta v ľadovom hokeji 1949

**Majstrovstvá sveta a Európy v ľadovom hokeji 1949** boli v poradí šestnáste Majstrovstvá sveta a dvatsiate siedme Majstrovstvá Európy v ľadovom hokeji. Uskutočnili sa v hlavnom meste Švédska v Štokholme. Majstrami sveta a Európy sa stali hokejisti .

## Hrací systém majstrovstiev
Desať účastníkov bolo rozdelených do dvoch trojčlenných a jednej štvorčlennej základnenej skupiny. Prví dvaja postúpili do finálovej skupiny, zostávajúce štyri celky hrali o konečné umiestenie na 7. - 10. mieste.

## Základné skupiny
### Skupina A

|

|

|}

### Skupina B

|

|

|}

### Skupina C

|

|

|}

## O konečné umiestenie
### Finálová skupina

|

|

|}

### Skupina o 7. - 10. miesto

|

|

|}
* Dánsko po prvom zápase skupiny s Belgickom zo súťaže odstúpilo.

## Zdroj

Kategória:Majstrovstvá sveta v ľadovom hokeji
Kategória:Ľadový hokej v 1949
Ľadový hokej
Kategória:Šport v Štokholme
Kategória:1949 vo Švédsku
Stefan Hell

**Stefan Walter Hell** (* 23. december 1962, Arad, Rumunsko) je nemecký fyzik, ktorý v roku 2014 získal za rozvoj mikroskopie s veľmi vysokým rozlíšením Nobelovu cenu za chémiu spoločne s Ericom Betzigom a Williamom Moernerom.

Narodil sa v Rumunsku v rodine patriacej k tamojšej nemeckej menšine. Doktorát z fyziky získal na univerzite v Heidelbergu roku 1990. V rokoch 1991 až 1993 pracoval v molekulárnom laboratóriu v Heidelbergu, kde realizoval princípy 4Pi mikroskopie. Preukázal tým, že je možné výrazne zlepšiť rozlišovacie schopnosti fluorescenčného mikroskopu. Spolu s vedcami z Inštitútu Maxa Plancka vyvinul mikroskop, ktorý dokáže získať a zaznamenať obrázky z mozgu živých zvierat s predtým nedosiahnuteľným rozlíšením menej ako 70 nanometrov. V rokoch 1993 až 1996 pôsobil na univerzite v Turku. Od októbra 2002 je jedným z riaditeľov Inštitútu Maxa Plancka v nemeckom Göttingene. V roku 2006 dostal Nemeckú cenu budúcnosti.

## Referencie

* 

## Iné projekty

Kategória:Nemeckí fyzici
Kategória:Nemeckí chemici
Kategória:Rumunskí vedci
Kategória:Biofyzici
Kategória:Nositelia Nobelovej ceny za chémiu
Kategória:Nemeckí nositelia Nobelovej ceny
Kategória:Absolventi Ruprecht-Karls-Universität Heidelberg
Kategória:Členovia United States National Academy of Sciences
Eric Betzig

**Robert Eric Betzig** (* 13. január 1960, Ann Arbor, Michigan, USA) je americký fyzik, ktorý v roku 2014 získal za rozvoj mikroskopie s veľmi vysokým rozlíšením Nobelovu cenu za chémiu spoločne so Stefanom Hellom a Williamom E. Moernerom.

Eric Betzig vyštudoval Kalifornský technologický inštitút roku 1983, doktorát v obore aplikovanej fyziky získal na Cornellovej univerzite v roku 1988. V rokoch 1988 až 1994 pôsobil vo výskumných laboratóriách firmy Bell v oblasti mikroskopie v blízkom poli. Niekoľko rokov potom pôsobil na voľnej nohe.

Od decembra 2005 vedie výskumnú skupinu Janelia Group pri Lekárskom inštitúte Howarda Hughesa v Marylande. V roku 1993 obdržal cenu americkej Národnej akadémie vied za iniciatívu vo výskume. Je držiteľom viac ako 20 patentov.

## Referencie

* 

## Iné projekty

Kategória:Nositelia Nobelovej ceny za chémiu
Kategória:Nositelia Nobelovej ceny z USA
Kategória:Fyzici USA
Kategória:Chemici USA
Kategória:Vynálezcovia USA
Kategória:Absolventi California Institute of Technology
Kategória:Absolventi Cornell University
Kategória:Členovia United States National Academy of Sciences
Kategória:Osobnosti z Ann Arbora
Slovensko-česká interliga hádzanárok 2015/16

**Slovensko-česká interliga hádzanárok** alebo **WHIL** v sezóne **2015/16** bol 14. ročník spoločnej slovensko-českej hádzanárskej súťaže žien, spravovanej Slovenským zväzom hádzanej a Českým zväzom hádzanej. Počet družstiev sa oproti minulej sezóne zvýšil o jedno družstvo. Titul majstra WHIL obhájilo družstvo IUVENTA Michalovce. To sa následne stalo aj majstrom Slovenska, keď vo finálovej sérii zvíťazilo nad HK Slovan Duslo Šaľa.
 
## Systém súťaže
Systém súťaže bol rovnaký ako po minulé roky. Hrala sa iba základná časť, ktorá pozostáva z 26 kôl. Každý s každým sa stretol 2-krát, čo znamená, že každý tím odohral 24 zápasov. Po základnej časti nasledovalo národné play-off. Do slovenského postúpili 4 družstvá, v českej nasledovala okrem play-off najlepších 4 tímov aj nadstavbová časť v skupine o 5.8. miesto, z ktorej vzišiel účastník baráže. Zo slovenskej strany nezostúpil nikto. Slovenské play-off sa hralo na 3 víťazné zápasy.

## Účastníci

## Výsledky WHIL
### Zápasy

### Tabuľka

## Slovenské národné play-off
### Semifinále

### Play-off o 3. miesto

### Finále

## Konečné umiestnenie

;Slovensko

;Česko

## Referencie

## Pozri aj
* Extraliga hádzanárov 2015/16
* 1. liga hádzanárok 2015/16
* 2. liga hádzanárok 2015/16

## Zdroje
* WHIL na oficiálnej stránke Slovenského zväzu hádzanej
* WHIL na oficiálnej stránke Českého zväzu hádzanej  

Kategória:Hádzaná v 2015
Kategória:Hádzaná v 2016
Kategória:Slovensko-česká interliga hádzanárok (WHIL)
Rallye Dakar 2016

**Rallye Dakar 2016** bol 38. ročník prestížneho podujatia, ktoré sa konalo v Južnej Amerike.

Vytrvalostné preteky začali 2. januára prológom v argentínskom meste Buenos Aires, skončili po 13. etapách 16. januára v meste Rosario. Trať dlhá 9154 km (pre osobné automobily) viedla okrem Argentíny aj územím Bolívie. Súťažili už tradične jazdci motocyklov, štvorkoliek, automobilov a kamiónov. 

## Etapy

Pozn.:  poradie po penalizácii

## Slovenskí účastníci
Slovensko v tomto ročníku reprezentovali:
* Ivan Jakeš – KTM 450 Rally Replica (Slovnaft Team, motocykel): obhajoval 8. miesto, no v 6. etape odstúpil z priebežnej 11. pozície pre zranenia, ktoré utrpel v predchádzajúcej etape.
* Štefan Svitko ml. – KTM 450 Rally Replica (motocykel): obhajoval 5. miesto, napokon so stratou 39. minút dokončil na **2. mieste**.
* Marek Sýkora – Man (mechanik): prvý štart pretavil do konečného 40. miesta.
* Jaroslav Miškolci – Tatra (mechanik): po minuloročnom 14. mieste dokončila jeho posádka tento ročník na 16. mieste.

Pozn.: 
:  po penalizácii
: 1 Etapa bola zrušená
: 2 Nedokončil pre zranenie z pádu v predošlej etape

## Referencie

## Pozri aj
* Rallye Dakar

## Zdroj
* Oficiálna stránka súťaže

Kategória:Rallye Dakar
Kategória:2016 v Argentíne
Kategória:2016 v Bolívii
Hádzaná na Ázijských hrách 1990

**Hádzaná na Ázijských hrách 1990** bol hádzanársky turnaj v rámci multišportového podujatia Ázijských hier 1990. Konal sa v Pekingu, v Číne v dňoch od 26. septembra5. októbra 1990, za účasti 6 mužských a 6 ženských tímov. Hádzanársky turnaj sa na hrách organizuje od roku 1982 a toto bolo jeho 3. vydanie, pričom ženský turnaj mal na hrách premiéru. Titul v oboch kategóriách získali družstvá Kórejskej republiky.

## Výsledky
### Muži

### Ženy

## Konečné poradie

;Muži

;Ženy

## Externé odkazy
* Oficiálna stránka Ázijskej hádzanárskej federácie /(po arabsky)
* Hádzaná na oficiálnej stránke Ázijskej olympijskej rady  

## Zdroj
* Hádzanársky turnaj mužov a žien na Ázijských hrách 1990 na stránke todor66.com 

Kategória:Hádzaná v 1990
Kategória:Hádzaná na Ázijských hrách
Kategória:Ázijské hry 1990
Anton Döller

**Anton Döller** - "Döller de Poprádvölgy" (* 5. január 1831, Winica, Poľsko – † 29. september 1912, Kežmarok, Slovensko) bol dôstojník rakúskej armády. Venoval sa národohospodárskej a kultúrnej práci. V hodnosti majora bol pobočníkom arcikniežaťa Jozefa.

Od roku 1867, keď bol penzionovaný, žil v Kežmarku. Propagoval industrializáciu severného Spiša budovanie verejných komunikácií. V roku 1873 bol spoluzakladateľom Uhorského karpatského spolku. Bol jeho dlhoročným funkcionárom. Spolku predsedal v rokoch 18311912. Bol pri zakladaní Tatranského múzea.  Spolu s Mórom Déchym a Jánom Stillom uskutočnili prvovýstup Velickou próbou na Gerlachovský štít.

Mal veľké zásluhy na rozvoji tatranskej turistiky. Bol členom *Poľského tovarišstva tatranského*. Nemci a Maďari nazývali JV vrchol Malého Soliska *Döllerovym štítom* (Döllerspitze, Dőllercsúcs), Furkotské Solisko *Döllerovou vežou* (Döllerturm, Döllertorony) a Okrúhle pleso *Döllerovým plesom* (Döllersee, Döllertó). Döller uverejnil v regionálnej tlači stovky článkov o Vysokých Tatrách, propagoval ich krásy navrhoval mnohé vylepšenia dotýkajúce sa turistiky a novej výstavby. Bol iniciátorom myšlienky vytvorenia malých knižníc v šiestich tatranských chatách. Zaslúžil sa o vznik odbornej tkáčskej školy v Kežmarku, prvej svojho druhu v Uhorsku. Angažoval sa v dobročinných organizáciách.

13. júna 1887 bol Anton Döller povýšený do šľachtického stavu s prídomkom "de Poprádvölgy". Jeho potomkovia dodnes žijú v Maďarsku, kde sa vysťahovali na začiatku 20. storočia.

## Referencie


## Externé odkazy
* Döller Anton. V nemčine

Kategória:Nemecké osobnosti
Kategória:Rakúsko-uhorské vojenské osobnosti
Kategória:Uhorskí šľachtici
Kategória:Slovenskí šľachtici
Kategória:Príslušníci zemianskeho stavu
Kategória:Slovenské osobnosti nemeckého pôvodu
Charmides z Élidy

**Charmides** alebo **Charmidés** (*Charmides*, iný prepis: *Charmidés*) bol olympijský víťaz v boxe dorastencov v roku 444 pred Kr.

Charmides z Élidy bol na 84. olympijských hrách v roku 444 pred Kr. korunovaný olivovým vencom za víťazstvo v boxe dorastencov. V Olympii sa box dorastencov zaviedol na 41. hrách v roku 616 pred Kr. a prvým víťazom tejto disciplíny bol Filótas zo Sybaridy. 
 
Charmidovi sa za toto víťazstvo dostalo pocty byť zvečnený v podobe sochy umiestnenej v olympijskej Altide. Ešte v druhom storočí si ju mohol prezrieť cestovateľ a spisovateľ Pausanias, ktorý uvádza, že stála pri soche olympionika Pytharcha z Mantineie. Jeho socha sa  žiaľ do dnešných dní nedochovala, ale podstavec jeho sochy so stopami nôh a nápisom sa našiel pri vykopávkach pred východným priečelým Diovho chrámu.
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v boxe
Kategória:Starovekí športovci z Élidy
Monkwearmouth Railway Bridge

**Monkwearmouth Railway Bridge** je oblúkový železničný most v severoanglickom meste Sunderland preklenujúci rieku Wear. 

Most bol postavený ako súčasť Monkwearmouth Junction Line, železničnej trate spájajúcej Brandling Junction Railway  a Durham & Sunderland Railway. Autorom mosta bol Thomas Elliot Harrison a spolu s celou traťou bol otvorený v roku 1879. Po dokončení sa stal prvým železničným mostom na rieke Wear. V súčasnosti je most využívaný zelenou linkou Newcastleského metra (od roku 2002) a nachádza sa medzi stanicami *St Peter's* na severnej strane a *Sunderland* na južnej strane. Mostom prechádza aj železničná trať Durham Coast Line.

Hlavné oblúkové rozpätie má dĺžku  a bočné tehlové rozpätia sú  dlhé. Mostovka sa nachádza  nad hladinou rieky Wear. Hneď vedľa mosta Monkwearmouth Railway Bridge sa nachádza cestný most Wearmouth Bridge.

## Referencie

## Iné projekty

Kategória:Oblúkové mosty
Kategória:Architektúra z 1879
Kategória:Mosty metra
Kategória:Železničné mosty v Anglicku
Kategória:Doprava v Tyne and Wear
Kategória:Stavby v Tyne and Wear
William E. Moerner

**William Esco Moerner** (* 24. jún 1953, Pleasanton, Kalifornia, USA) je americký fyzikálny chemik.

V roku 2014 získal za rozvoj mikroskopie s veľmi vysokým rozlíšením Nobelovu cenu za chémiu spoločne s Ericom Betzigom a Stefanom Hellom.

Vyštudoval fyziku a matematiku na Washingtonskej univerzite v St. Louis. Doktorát získal v roku 1982 na Cornellovej univerzite. V rokoch 1981 až 1995 bol výskumníkom firmy IBM v San José v Kalifornii. Potom pôsobil tri roky ako profesor na Kalifornskej univerzite. Od roku 1998 je profesorom Stanfordovej univerzity.

## Referencie


## Iné projekty

## Externé odkazy
* Chemistry Tree: William E. Moerner Details
* Faculty Page at Stanford's Chemistry Department
* Moerner Laboratory Homepage
* W. E. Moerner | Stanford University Profiles
* NIH Biosketch for W. E. Moerner
* Google Scholar Profile for W. E. Moerner
* Microsoft Academic Search pagefor W. E. Moerner
* Description of Moerner's work: Alumni Alumni Achievement Award from Washington University

## Zdroj

Kategória:Nositelia Nobelovej ceny za chémiu
Kategória:Nositelia Nobelovej ceny z USA
Kategória:Chemici USA
Kategória:Fyzici USA
Kategória:Členovia United States National Academy of Sciences
Kategória:Členovia American Academy of Arts and Sciences
Kategória:Nositelia Wolfovej ceny za chémiu
Kategória:Absolventi Washington University in St. Louis
Kategória:Absolventi Cornell University
Kategória:Osobnosti z Kalifornie
Kategória:Osobnosti USA nemeckého pôvodu
Kategória:Osobnosti zo San Antonia (Texas)
Kategória:Vyučujúci na Stanford University
Paul Modrich

**Paul Lawrence Modrich** (* 13. jún 1946, Raton, Nové Mexiko, USA) je americký chemik chorvátskeho pôvodu, ktorý v roku 2015 získal Nobelovu cenu za chémiu spoločne s Tomasom Lindahlom a Azizom Sancarom za výskum v oblasti oprav deoxyribonukleovej kyseliny (DNA). Paul Modrich popísal mechanizmus, ktorým bunky overujú, že „písmena“ DNA nie sú pri kopírovaní či úprave poprehadzované či nesprávne zapísané.

Paul Modrich študoval na Stanfordovej univerzite a na Massachusettskom technologickom inštitúte, kde roku 1973 získal doktorát. Dnes pôsobí ako profesor biochémie na Dukeovej univerzite a ako výskumník v ústave Howard Hughes Medical Institute.

## Referencie

* 

## Iné projekty

Kategória:Nositelia Nobelovej ceny za chémiu
Kategória:Nositelia Nobelovej ceny z USA
Kategória:Členovia United States National Academy of Sciences
Kategória:Členovia American Academy of Arts and Sciences
Kategória:Absolventi Stanford University
Kategória:Absolventi MIT
Kategória:Biochemici USA
Kategória:Genetici USA
Kategória:Chemici USA
Kategória:Vysokoškolskí pedagógovia USA
Kategória:Osobnosti USA chorvátskeho pôvodu
Kategória:Osobnosti z Nového Mexika
Tetanus

**Tetanus** (strnulosť šije) je nebezpečná choroba spôsobená baktériou *[[Clostridium tetani]]*, ktorá sa bežne nachádza v pôde, do ktorej sa dostáva z výkalov zvierat. 

## Symptómy
Baktéria sa do tela dostane cez ranu – pichnutie alebo porezanie znečisteným predmetom. Spóry sa množia hlavne v prostredí bez prístupu kyslíka, napríklad pri hlbokej rane pri šliapnutí na klinec. Symptómy sa prejavia 4 až 14 dní po infekcii. Pacienti majú najprv problém s pohybom čeľuste (trizmus) a často majú pevný úsmev (risus sardonicus). Bez liečby toxín postúpi do miechy a rozšíria sa svalové kŕče. Môžu sa objaviť špecifické kŕče chrbtového svalstva, opistotonus.

Tetanus sa prejavuje silnými a bolestivými kŕčmi a stratou koordinácie svalových pohybov (ktorá je spôsobená tým, že toxíny produkované baktériami blokujú uvoľňovanie svalového sťahu). Bez lekárskej pomoci (antibiotiká, sérum) končí spravidla smrťou v dôsledku zastavenia srdca alebo kolapsu dýchacieho systému (kŕč medzirebrových a ďalších svalov znemožní dýchanie). Tetanus nie je nákazlivý medzi ľuďmi.

## Formy
Tetanus má 4 hlavné formy:
*generalizovaný – najbežnejší
*lokalizovaný
*cefalický – postihnutie hlavy
*neonatálny – novorodenecký, novorodenec infikovaný cez matku

## Liečba a prevencia
Najvyššia úmrtnosť je u neočkovaných ľudí a osôb starších ako 60 rokov. Na Slovensku je výskyt tetanu (od roku 1970) zriedkavý ale úmrtnosť a riziko pri ochorení vysoká. Proti tetanu sa na Slovensku aplikuje celoplošné očkovanie, toto očkovanie je povinné. Deti majú tri dávky v prvom roku života, neskoršie v 6. a 13. roku života a dospelý potom každých 10 až 15 rokov.

Novorodenecký tetanus je závažným problémom v chudobných krajinách – napríklad v roku 1998 spôsobil smrť 59 000 novorodencov asi 14 % (215 000) všetkých úmrtí, vo vyspelých krajinách je ale veľmi vzácny. V 40. rokoch 20 storočia bola úmrtnosť v USA na tetanus 90 %, dnes aj napriek intenzívnej liečbe zomiera 5 až 10 % (iný zdroj 11 %).

## Referencie


## Iné projekty

## Externé odkazy
* Tetanus.cz

Kategória:Choroby
Hádzaná na Ázijských hrách 1998

**Hádzaná na Ázijských hrách 1998** bol hádzanársky turnaj v rámci multišportového podujatia Ázijských hier 1998. Konal sa v Bangkoku, v Thajsku v dňoch od 7.16. decembra 1998, za účasti 8 mužských a 6 ženských tímov. Pôvodne bolo prihlásených až 12 mužských družstiev, ktoré boli vyžrebované do 3 skupín, ale Bangladéš, Jordánsko, Omán a Saudská Arábia svoju účasť odriekli. Nováčikmi podujatia boli mužské družstvo Kataru a obe družstvá domáceho Thajska. Hádzanársky turnaj sa na hrách organizuje od roku 1982 a toto bolo jeho 5. vydanie. Dejiskom zápasov boli arény univerzít *Thammasat University* a *Srinakharinwirot University*. Titul v oboch kategóriách obhájili družstvá Kórejskej republiky. Vo finálovom stretnutí mužského turnaja po výhre nad .

Ženský turnaj slúžil zároveň ako kvalifikácia ázijských družstiev na Majstrovstvá sveta 1999, ktoré organizovalo Nórsko. Kvalifikovali sa na 4 najlepšie družstvá.

## Výsledky
### Muži
#### Základné skupiny
##### Skupina A

##### Skupina B

#### Play-off
##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

----

### Ženy

## Konečné poradie

;Muži

;Ženy

## Referencie

## Externé odkazy
* Archívna stránka Ázijských hier 1998  
* Oficiálna stránka Ázijskej hádzanárskej federácie /(po arabsky)
* Hádzaná na oficiálnej stránke Ázijskej olympijskej rady  

## Zdroje
* Hádzanársky turnaj na archívnej stránke Ázijských hier 1998  
* Hádzanársky turnaj mužov a žien na Ázijských hrách 1998 na stránke todor66.com 
* Hádzanársky turnaj na Ázijských hrách 1998 na stránke Japonskej hádzanárskej federácie 

Kategória:Hádzaná v 1998
Kategória:Hádzaná na Ázijských hrách
Kategória:Ázijské hry 1998
Stabiae

thumb|Stabiae
**Stabiae** (-lat.; ; slov. aj: **Stabie**) bolo staroveké rímske mesto. Nachádza sa v tesnej blízkosti moderného mesta Castellammare di Stabia približne 4,5 km juhozápadne od Pompejí v Kampánii.

V roku 89 pred Kr. bolo zničené vo vojne. V roku 79 bolo spolu s ďalšími mestami (Pompeje, Herculaneum) zasypané pri výbuchu Vezuvu. Archeológovia toto mesto objavili ako Herculaneum a Pompeje.

## Referencie


## Externé odkazy
* Výstava ''Otium ludens''  

## Zdroj

Kategória:Staroveké rímske mestá
Kategória:Kampánia
The Fifth Chapter

***The Fifth Chapter*** (tiež štylizovaná ako ***T5C***) je sedemnásty štúdiový album nemeckej hard dance skupiny Scooter. To bol prepustený 26. septembra 2014.

## Pozadie
The Fifth Chapter je prvý album Scooter na nefiguruje produkciu Rick J. Jordan, po jeho odchode na začiatku roka 2014. Jordán bol nahradený Phil Speiser. Je to tiež prvý album, ktorý bol prepustený na Vinyl LP od roku 1996 je Our Happy Hardcore.

## Zoznam skladieb
Všetky skladby produkované Scooter, s výnimkou "Today" a "Radiate" produkoval Scooter a Vassy.

## Singel
Prvý singel bol "Bigroom Blitz", ktorý uvádzal americký rapper Wiz Khalifa. To bol prepustený 23. mája 2014.
Druhý singel "Today" bola vydaná dňa 5. septembra 2014 ako jeden track jednolôžkových a 26. septembra 2014 a maxi-singel.
Tretí singel "Can't Stop Hardcore" bol prepustený dňa 5. decembra 2014.
Štvrtý singel "Radiate" predstavovať Vassy bol prepustený na 29. mája 2015.

## Personálne

*Scooter - producent, umelec, programovanie
*H.P. Baxxter - MC Text piesne
*Phil Speiser - mixér, inžinier
*Vassy - producent (skladby 3, 5), ženské vokály (skladby 3, 5)
*Jessica Jean – spev (skladby 7, 14, 16)
*Yasmin K. – spev (skladby 4)
*Dan Priddy - ďalšie spev (skladby 10)
*Gareth Owen – ďalšie spev (skladby 6)

## Poznámky

*"Today" obsahuje texty z Discohopping podľa Klubbheads
*"Fuck Forever" obsahuje melódiu založenú na "Mammoth" od Dimitri Vegas & Like Mike s Moguai
*"Bigroom Blitz" interpolujú prvky z "Hady Bakalim" od Sezen Aksu, ako napísaný Onno Tunç.
*"Listen" obsahuje ukážky z Avicii remix Lenny Kravitz pieseň "Superlove".
*"Can't Stop the Hardcore" Vzorky Melódia z gréckych tancov Sirtaki.

## Referencie

## Externé odkazy
* Oficiálna webstránka

Kategória:Hudobné albumy z 2014
Kategória:Albumy skupiny Scooter
Uyuni

**Uyuni** je mesto na juhozápade Bolívie. Má viac ako 18 000 obyvateľov (2012) a nachádza sa v nadmorskej výške .

Mesto je obľúbeným miestom turistov, ktorí navštevujú najmä soľné bane v okolí. Oblasť je veľmi suchá a preto turizmus je jednou z mála zdrojov obživy. Mesto bolo založené v roku 1890 ako obchodná stanica a tak sa stalo vstupnou bránou do krajiny, no i na cesty do neďalekého severného Čile.

## Iné projekty

## Zdroj
* 

Kategória:Mestá v Bolívii
Hádzaná na Ázijských hrách 1994

**Hádzaná na Ázijských hrách 1994** bol hádzanársky turnaj v rámci multišportového podujatia Ázijských hier 1994. Konal sa v Hirošime, v Japonsku v dňoch od 6.14. októbra 1994, za účasti 5 mužských a 4 ženských tímov. Nováčikom podujatia bolo iba ženského družstvo Kazachstanu. Hádzanársky turnaj sa na hrách organizuje od roku 1982 a toto bolo jeho 4. vydanie. Dejiskom zápasov bol Hiroshima City Higashi Ward Sports Center. Titul v oboch kategóriách obhájili družstvá Kórejskej republiky.

## Výsledky
### Muži

### Ženy

## Konečné poradie

;Muži

;Ženy

## Referencie

## Externé odkazy
* Oficiálna stránka Ázijskej hádzanárskej federácie /(po arabsky)
* Hádzaná na oficiálnej stránke Ázijskej olympijskej rady  

## Zdroje
* Hádzanársky turnaj na oficiálnej stránke Ázijských hrách 1994 (archive.org) /
* Hádzanársky turnaj mužov a žien na Ázijských hrách 1994 na stránke todor66.com 
* Hádzanárske turnaje mužov na Ázijských hrách na stránke Kórejskej hádzanárskej federácie 

Kategória:Hádzaná v 1994
Kategória:Hádzaná na Ázijských hrách
Kategória:Ázijské hry 1994
Izba (rozlišovacia stránka)

**Izba** môže byť:
* obytná miestnosť, pozri izba
* film z roku 2015, pozri Izba (film)
* román Emmy Donoghueovej, pozri Izba (román)
Aziz Sancar

**Aziz Sancar** (* 8. september 1946, Savur, Turecko) je turecko-americký biochemik.

V roku 2015 získal Nobelovu cenu za chémiu spoločne s Tomasom Lindahlom a Paulom Modrichom za výskum v oblasti opráv deoxyribonukleovej kyseliny (DNA). Aziz Sancar opísal, ako sa bunky zbavujú genetického materiálu poškodeného napríklad ultrafialovým žiarením alebo karcinogénmi v tabakovom dyme, a to najprv u baktérií a potom u buniek cicavcov.

Narodil sa v juhovýchodnom Turecku ako siedme z ôsmich detí v arabsky hovoriacej rodine, patriacej k nižšej strednej triede. Sám však je tureckým nacionalistom. Jeho rodičia síce boli negramotní, uvedomovali si však význam vzdelania. Aziz Sancar vyštudoval Istanbulskú univerzitu a doktorát získal na Texaskej univerzite v Dallase. Pôsobí ako profesor biochémie na Severokarolínskej univerzite v Chapel Hill.

## Referencie


## Iné projekty

## Zdroj

Kategória:Tureckí vedci
Kategória:Biochemici USA
Kategória:Tureckí vysokoškolskí pedagógovia
Kategória:Vysokoškolskí pedagógovia USA
Kategória:Genetici USA
Kategória:Biológovia USA
Kategória:Molekulárni biológovia
Kategória:Nositelia Nobelovej ceny za chémiu
Kategória:Nositelia Nobelovej ceny z USA
Kategória:Členovia United States National Academy of Sciences
Kategória:Členovia American Academy of Arts and Sciences
Kategória:Osobnosti USA tureckého pôvodu
Kategória:Naturalizované osobnosti USA
Cínová hora

**Cínová hora** je prírodná pamiatka ev. č. 2020, ktorá sa nachádza v Národnom parku Podyjí v okrese Znojmo na západnom okraji mesta Znojmo. Na severnej časti oblasti sa nachádza chatová oblasť, na juhu potom železničná trať a Gránický potok. Oblasť spravuje AOPK Brno.

## Ochrana
Predmetom ochrany sú teplomilné rasttlinné spoločenstvá a vzácne druhy rastlín a živočíchov.

## Referencie


## Pozri aj
* Zoznam chránených území v okrese Znojmo
* Znojmo

## Zdroj
* Agentúra ochrany prírody a krajiny ČR
* 

Kategória:Chránené územia v okrese Znojmo
Kategória:Znojmo
Kostol svätého Ladislava (Nitra)

náhľad|Interiér kostola
**Kostol svätého Ladislava** tvorí komplex objektov na Piaristickej ulici v Nitre. Komplex pozostáva z kostola, kolégia a gymnázia. Kostol sa zaraďuje medzi jednu z najvýraznejších architektonických dominánt mesta a zároveň je aj najväčším kostolom v Nitre a okolí.

## História
Základný kameň položili členovia rehole piaristov k stavbe 9. júna 1701. Výstavba komplexu napredovala pomaly, keďže sa stavba realizovala počas stavovského povstania Františka II. Rákociho a tiež bola výstavba poznačená požiarmi. Iba konvikt (obytnú časť) sa podarilo postaviť do roku 1714. Takmer hotový kláštorný kostol bol zničený požiarom v roku 1716. Nový dvojvežový kostol sa začal budovať v rokoch 1742 - 1748 podľa projektu Kristiána Morvaya. K jeho vysväteniu došlo v roku 1789.

## Architektúra
Chrámová loď rozdeľuje vnútorné nádvorie kláštora na dve časti. Nachádzajú sa tu kaplnky otvorené do priestoru lode. V južnej veži kostola sú umiestnené štyri zvony.
V interiéri sa nachádza oltár baldachýnového typu. Za výzdobu oltára je zodpovedný rakúsky sochár Martin Vögerle. V kostole je ešte okrem hlavného oltára ďalších šesť párových bočných oltárov. Piaristickí umelci tu zanechali stopu v podobe pruských klenieb, ktoré nesú neskorobarokové nástenné maľby. Neskôr boli doplnené o ďalšiu freskovú výzdobu s motívmi z dejín mesta Nitra. Z nástenných malieb tu môžete ešte vidieť príchod sv. Cyrila a Metoda na Veľkú Moravu, vyobrazenie Pribinovho kostola a vysviacku prvých troch slovenských biskupov v Nitre.

## Referencie

## Literatúra
* VALENT, Štefan. *Nitra (Turistický sprievodca)*. Banská Bystrica :AB-ART Press, 1992. ISBN 978-80-900433-1-2. S. 25.
* LACIKA, Ján. Poznávame Slovensko, Nitra a okolie. Bratislava: DAJAMA, 2003. ISBN 80-88975-53-0. S. 65. - 66.

## Iné projekty

Ladislav
Nitra
Nitra
Hádzaná na Ázijských hrách 2002

**Hádzaná na Ázijských hrách 2002** bol hádzanársky turnaj v rámci multišportového podujatia Ázijských hier 2002. Konal sa v Čchangwone, v Kórejskej republike v dňoch od 30. septembra13. októbra 2002, za účasti 9 mužských a 5 ženských tímov. Pôvodne sa do mužského turnaja prihlásil aj Uzbekistan. Nováčikmi podujatia boli mužské družstvá Mongolska a Taiwanu. Hádzanársky turnaj sa na hrách organizuje od roku 1982 a toto bolo jeho 6. vydanie. Dejiskom zápasov bola aréna Changwon Gymnasium s kapacitou 6 000 divákov. Titul v oboch kategóriách obhájili družstvá Kórejskej republiky. Vo finálovom stretnutí mužského turnaja opäť po výhre nad .

## Výsledky
### Muži
#### Základné skupiny
##### Skupina A

##### Skupina B

#### Play-off
##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

----

### Ženy

## Konečné poradie

;Muži

;Ženy

## Referencie

## Externé odkazy
* Oficiálna stránka Ázijských hier 2002 (archive.org) 
* Oficiálna stránka Ázijskej hádzanárskej federácie /(po arabsky)
* Hádzaná na oficiálnej stránke Ázijskej olympijskej rady  

## Zdroje
* Hádzanársky turnaj na oficiálnej stránke Ázijských hier 2002 (archive.org) 
* Hádzanársky turnaj mužov a žien na Ázijských hrách 2002 na stránke todor66.com 
* Hádzanársky turnaj na Ázijských hrách 2002 na stránke Japonskej hádzanárskej federácie 

Kategória:Hádzaná v 2002
Kategória:Hádzaná na Ázijských hrách
Kategória:Ázijské hry 2002
Tangensová veta

thumb|Trojuholník ABC
**Tangensová veta** alebo **tangentová veta** je v trigonometrii tvrdenie o rovinných trojuholníkoch.

Pre každý trojuholník ABC s vnútornými uhlami α, β, γ a stranami *a*, *b*, *c* platí:
: \frac{a-b}{a+b}=\frac{\mathrm{tg}\, \frac{\alpha -\beta }{2}}{\mathrm{tg}\, \frac{\alpha +\beta }{2}}=\frac{\mathrm{tg}\, \frac{\alpha -\beta }{2}}{\mathrm{cotg}\, \frac{\gamma }{2}}
: \frac{b-c}{b+c}=\frac{\mathrm{tg}\, \frac{\beta -\gamma }{2}}{\mathrm{tg}\, \frac{\beta +\gamma }{2}}=\frac{\mathrm{tg}\, \frac{\beta -\gamma }{2}}{\mathrm{cotg}\, \frac{\alpha }{2}}
: \frac{c-a}{c+a}=\frac{\mathrm{tg}\, \frac{\gamma -\alpha }{2}}{\mathrm{tg}\, \frac{\gamma +\alpha }{2}}=\frac{\mathrm{tg}\, \frac{\gamma -\alpha }{2}}{\mathrm{cotg}\, \frac{\beta }{2}}

## Pozri aj
* Tangens
* Sínusová veta
* Kosínusová veta
* Kotangensová veta
* Goniometria

Kategória:Trigonometria
Kategória:Matematické vety
Kategória:Trojuholník
Žilinská pahorkatina

**Žilinská pahorkatina** je geomorfologický podcelok Žilinskej kotliny.

## Vymedzenie
Rozkladá sa v centrálnej časti Žilinskej kotliny a zaberá oblasť mesta Žilina a mierne zvlnenú krajinu západným, južným a východným smerom. Na severe hraničí s podcelkom Kysucké bradlá, patriacim do Kysuckej vrchoviny, západnejšie na krátkom úseku s Nízkymi Javorníkmi, ktoré sú súčasťou Javorníkov. Západ ohraničujú Súľovské vrchy s podcelkami Manínska vrchovina, Súľovské skaly a Skalky, južným smerom pokračuje Žilinská kotlina podcelkom Rajecká kotlina. Juhovýchodný okraj vymedzuje výrazný okraj Malej Fatry, konkrétne podcelku Lúčanská Fatra a na východe nadväzuje Varínske podolie. 

## Vodstvo
Východo-západným smerom preteká rieka Váh, do ktorej v Žiline ústí rieka Kysuca a Rajčanka. Vo východnej časti pahorkatiny je vybudované Vodné dielo Žilina s rastúcim rekreačným využitím. 

## Osídlenie
Územie pahorkatiny je osídlené už od doby kamennej, čo dokladá množstvo nálezov na území Žiliny i v okolitých obciach. Nachádza sa tu Žilinská aglomerácia, v ktorej žije okolo 110 tisíc obyvateľov. 

## Pamiatky
Husto urbanizované územie ponúka množstvo atraktívnych lokalít, medzi nimi Lietavský, Budatínsky a Strečniansky hrad, Kostol svätého Štefana Kráľa v Žiline, drevený Kostol svätého Juraja v Trnovom, či Katedrála Najsvätejšej Trojice v Žiline. 

## Doprava
Žilina na križovatke ciest z východu, severu, západu i juhu bola oddávna významným dopravným uzlom. Po vybudovaní ciest údoliami riek v stredoveku a neskôr i železnice, sa tieto komunikácie križovali práve v Žiline. Súčasné koridory nadnárodného významu obchádzajú centrum mesta; južným okrajom pahorkatiny vedie diaľnica D1 (Bratislava – Trenčín – Žilina – Ružomberok – Košice), na severozápade prechádza diaľnica D3 na Kysuce a do Poľska. Na nové trasy sa tak presunuli aj medzinárodné cesty E 50, E 75 a E 442. V Žiline sa však križujú cesty I/11, I/18, I/61 a I/64, ktoré končia na mestskom okruhu I/60. V železničnej stanici Žilina sa križujú trate z Bratislavy, Rajca, Ostravy a Košíc.

## Pozri aj
* Žilinská kotlina

## Referencie

## Iné projekty

Kategória:Žilinská kotlina
Kategória:Pahorkatiny na Slovensku
Kategória:Geomorfologické podcelky na Slovensku
Hádzaná na Ázijských hrách 2006

**Hádzaná na Ázijských hrách 2006** bol hádzanársky turnaj v rámci multišportového podujatia Ázijských hier 2006. Konal sa v Dauhe, v Katare v dňoch od 3.14. decembra 2006, za účasti rekordných 15 mužských a 8 ženských tímov. Nováčikmi podujatia boli mužské družstvá Libanonu, Macaa, Sýrie a Uzbekistanu a ženské družstvá Indie a Uzbekistanu. Hádzanársky turnaj sa na hrách organizuje od roku 1982 a toto bolo jeho 7. vydanie. Dejiskom zápasov bola aréna Al-Gharafa Indoor Hall s kapacitou 3 000 divákov. 

Vo finálovom stretnutí mužského turnaja zvíťazil  nad domácim . Titul v ženskej kategórii obhájila , ktorá vo finále vyhrala nad . 

## Výsledky
### Muži
#### Základné skupiny
##### Skupina A

##### Skupina B

##### Skupina C

##### Skupina D

#### Nadstavbové skupiny
##### Skupina E

##### Skupina F

#### Play-off
##### Stretnutie o 13.15. miesto

##### Stretnutie o 13. miesto

##### Stretnutia o 9.12. miesto

##### Stretnutie o 11. miesto

##### Stretnutie o 9. miesto

##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

----

### Ženy
#### Základné skupiny
##### Skupina A

##### Skupina B

#### Play-off
##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

## Konečné poradie

;Muži

;Ženy

## Referencie

## Externé odkazy
* Hádzaná na oficiálnej stránke Ázijských hier 2006 (archive.org) 
* Oficiálna stránka Ázijskej hádzanárskej federácie /(po arabsky)
* Hádzaná na oficiálnej stránke Ázijskej olympijskej rady  

## Zdroje
* Hádzanársky turnaj na oficiálnej stránke Ázijských hier 2006 (archive.org) 
* Hádzanársky turnaj mužov a žien na Ázijských hrách 2006 na stránke todor66.com 
* Hádzanársky turnaj žien na Ázijských hrách 2006 na stránke goalzz.com 

Kategória:Hádzaná v 2006
Kategória:Hádzaná na Ázijských hrách
Kategória:Ázijské hry 2006
Pytharchos z Mantineie

**Pytharchos** (*Pytharchos*) bol olympijský víťaz v behu dorastencov na jedno stadion v roku 464 pred Kr.

Pytharchos z arkádskej Mantineie bol na 79. olympijských hrách v roku 464 pred Kr. korunovaný olivovým vencom za víťazstvo v behu dorastencov na jedno stadion. V Olympii sa táto disciplína zaviedla v roku 632 pred Kr. a jej prvým víťazom bol Polyneikes z Élidy.
 
Za toto víťazstvo sa Pytharchovi dostalo veľkej pocty, keď mu v olympijskej Altide postavili sochu. Túto sochu si ešte v druhom storočí mohol prezrieť cestovateľ a spisovateľ Pausanias, ktorý zaznamenal, že stála neďaleko sôch slávnych rodských zápasníkov, Diagora a jeho rodu. 
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Charron, Girardot et Voigt 1902

náhľad|Fotografia prototypu.
**Charron, Girardot et Voigt 1902** bolo prvé francúzske obrnené vozidlo. Pre ruskú cársku armádu ho navrhol Michail Nakašidze; v Rusku v tom čase totiž neexistovala firma, ktorá by bola schopná takéto vozidlo vyrobiť.

Firma Charron, Girardot et Voigt vyrobila prototyp 3 tony vážiaceho vozidla, ktoré malo otvorené a nechránené miesto pre vodiča a spolujazdca, za ktorých chrbtom sa nachádzal valcovitý priestor chránený 7 mm pancierom, v ktorom bol umiestnený guľomet Hotchkiss 1901 kalibru 6,5 mm. Auto poháňal benzínový motor s výkonom 40 koní.

Prototyp bol predstavený na bruselskom veľtrhu 8. marca 1902, k jeho sériovej výrobe však nakoniec nikdy nedošlo.

## Zdroj
* Pejčoch Ivo: *Obrněná technika 13 - První světová válka*, vydavateľ Svět křídel, Cheb, 2014. ISBN 978-80-87567-45-6

Kategória:Francúzske vojenské vozidlá
Kategória:Prototypy automobilov
Walton Bridge

**Walton Bridge** je cestný oblúkový most medzi obcami Walton-on-Thames a Shepperton v blízkosti Londýna. Je posledným mostom na rieke Temža pred jej vstupom do Veľkého Londýna.

Prvý most, ktorý sa nachádzal na mieste dnešného, mal drevenú konštrukciu a bol dielom britského inžiniera a architekta Williama Etheridgea, známeho najmä pre návrh cambridgeského mosta Mathematical Bridge. Výstavba prebiehala medzi rokom 1748 a augustom 1750 a s dĺžkou hlavného rozpätia  bol do roku 1756 mostom s najdlhším rozpätím vo Veľkej Británii. Tento most bol kvôli hnitiu drevenej konštrukcie v roku 1783 rozobratý. Dnes je prvý most známy ako **Old Walton Bridge**. 

Druhý most bol kamenný a bol dokončený v roku 1788. Jeho autorom bol James Paine. V roku 1859 sa časť mosta zrútila a do dokončenia tretieho mosta existovala medzi brehmi kompa. Tretí most bol postavený v rokoch 1863 – 1864 podľa návrhu architekta E. T. Murraya a čiastočne bol poškodený v druhej svetovej vojne. Od dokončenia štvrtého mosta až do roku 1985, kedy bol tretí most zničený, bol využívaný chodcami a cyklistami. Štvrtý most bol postavený vedľa tretieho v roku 1953 a jeho architektom bol A. M. Hamilton. V roku 1999 bol postavený piaty most na mieste tretieho. Otvorený bol v decembri toho roku. Po jeho dokončení slúžil štvrtý most len pre chodcov a cyklistov.

Na mieste štvrtého a piateho mosta, ktoré boli neskôr zničené, bol medzi 9. januárom 2012 a 22. júlom 2013 postavený dnešný oblúkový most. Jeho výstavba stála 32,4 milióna libier. Na rozdiel od predošlých mostov, kvôli lodnej doprave na Temži šiesty most nemá žiadne piliere v rieke. Jeho mostovka sa nachádza  nad hladinou Temže. 
## Galéria

Súbor:Canaletto-waltonbridge.jpg|Prvý most na olejomaľbe *Old Walton Bridge* od Canaletta  (1754)
Súbor:Turner-Walton-Bridges.jpg|Druhý most na olejomaľbe *Walton Bridges* Williama Turnera (okolo 1806)
Súbor:Third-Walton-Bridge-1897.jpg|Tretí most (1897)
Súbor:Barge under Walton Bridge in 1991. - geograph.org.uk - 376609.jpg|Štvrtý most (1991)
Súbor:WaltonBridge01.JPG|Piaty most (2006)
Súbor:Walton Bridge being rebuilt with new arches in 2012.jpg|Šiesty most vo výstavbe (2012)


## Referencie

## Iné projekty

## Externé odkazy
* 
* 
* 
* 
* 

Kategória:Cestné mosty v Anglicku
Kategória:Oblúkové mosty
Kategória:Architektúra z 2013
Kategória:Stavby v Surrey
Kategória:Mosty cez Temžu
Giulio Natta

**Giulio Natta** (* 26. február 1903, Imperia – † 2. máj 1979, Bergamo) bol taliansky chemik, nositeľ Nobelovej ceny za chémiu za rok 1963. Získal ju spolu s Karlom Zieglerom za objavy v oblasti chémie a technológie vysokých polymérov.

Vyštudoval Milánsku polytechniku a niekoľko rokov tu učil. Roku 1933 sa stal profesorom a riaditeľom Ústavu všeobecnej chémie pri Univerzite v Pavii. Roku 1935 sa stal profesorom fyzikálnej chémie na Univerzite La Sapienza v Ríme a toho istého roku sa jeho manželkou stala Rosita Beatiová, s ktorou mal dvoch synov. V rokoch 1936 až 1938 pôsobil ako profesor a riaditeľ Ústavu priemyselnej chémie na Polytechnike Turín. Roku 1938 sa stal vedúcim Katedry chemického inžinierstva Milánskej polytechniky; to prebehlo za kontroverzných okolností, pretože jeho predchodca Mario Giacomo Levi bol nútený ako Žid odstúpiť kvôli tomu, že fašistické Taliansko zaviedlo protižidovské zákony. Roku 1956 u Nattu prepukla Parkinsonova choroba.

## Referencie

* 

## Iné projekty

Kategória:Nositelia Nobelovej ceny za chémiu
Kategória:Talianski nositelia Nobelovej ceny
Kategória:Talianski chemici
Kategória:Talianski vynálezcovia
Kategória:Talianski vysokoškolskí pedagógovia
Kategória:Talianski inžinieri
Kategória:Členovia Francúzskej akadémie vied
Kategória:Členovia Ruskej akadémie vied
Kategória:Osobnosti na talianskych poštových známkach
Kategória:Rytieri veľkokríža Radu za zásluhy Talianskej republiky
Longue durée

***Longue durée*** (výslovnosť IPA [lɔ͂g dyʀe]; doslova z  „dlhé trvanie“; , ) je koncepcia, ktorá uprednostňuje pozornosť na dlhodobé, pomalé a permanentné historické procesy a štrukturálne zmeny pred krátkodobými, tzv. udalostnými dejinami (*histoire événementielle*). Do historiografie bol tento termín uvedený Fernandom Braudelom v článku „Histoire et sciences sociales: La longue durée“ (1958) publikovanom vo vedeckom časopise *[[Annales. Histoire, Sciences Sociales|Annales]]*. Charakterizoval ho ako *„čas spomalený, niekedy takmer sa nepohybujúci“*.

Predstavitelia školy Annales totiž vnímajú historický čas – na rozdiel od fyzikálneho času, ktorý možno rozdeliť na rovnaké časti (hodiny, dni atď.) – vo viacerých, spravidla troch úrovniach – krátkodobý, udalostný čas (*histoire événementielle*), cyklický čas (*court durée*) a čas dlhého trvania (*longue durée*), pričom práve posledný menovaný pokladajú za hierarchicky najdôležitejší pre výklad historických procesov. Udalostný historický čas tvoria jednotlivé udalosti, ktoré sú momentálne a samotné majú krátkodobý dopad. Sú stredobodom záujmu kronikára a žurnalistu. Pritom ide o udalosti vo všetkých sférach ľudského života – politickej (napr. voľby, vojna), ekonomickej (napr. náhly prepad cien na burze), sociálnej (napr. krádež), umeleckej (napr. divadelná premiéra), inštitucionálnej, náboženskej a dokonca i geografickej (napr. búrka). Cyklický čas sa týka strednodobých procesov, ekonomických a sociálnych cyklov ako vzrast a pokles cien (napr. zanedbajúc krátkodobé odchýlky, v období rokov 17911817 došlo v Európe k vzrastu cien, v nasledovnom období rokov 18171852 k ich poklesu). *Longue durée* sa týka ešte dlhodobejších procesov, vytvárajúcich „štruktúry“, ktoré pôsobia na spoločnosť ako „piliere“ a „medze“ zároveň. F. Braudel k tomu uvádza:

F. Braudel uplatnil tento prístup vo svojej práci *La Méditerranée et le Monde Méditerranéen à l'Epoque de Philippe II* („Stredozemie a jeho svet v dobe Filipa II.“, 1941), kde v prípade veľmi dlhých časových úsekov píše o „takmer nehybnej histórii“ (*une histoire quasi immobile*) a o zmenách v priebehu len jedného alebo dvoch storočí ako o „pomaly sa rytmizujúcej histórii“ (*une histoire lentement rythmée*).

## Pozri aj
* diskontinuita (postmodernizmus)

## Referencie

## Použitá literatúra
* 
* 
* 
* 
* 

## Odporúčaná literatúra
* 

Kategória:Škola Annales
Anyási

**Anyási** alebo **anyiasi** (výslovnosť: [aňáši]; z ) bolo označenie štátnych príslušníkov Maďarska, ktorí sa na územie južného Slovenska prisťahovali po 2. novembri 1938 (t. j. po prvej viedenskej arbitráži), používané v povojnovej Česko-slovenskej republike. Išlo o sociálne rôznorodú vrstvu obyvateľstva, predovšetkým o úradníkov, žandárov a iných štátnych zamestnancov okupačnej moci. Povojnová slovenská politická reprezentácia ich vnímala ako symbol pomaďarčovania juhu Slovenska, územných zmien a požiadaviek voči Slovensku zo strany Maďarska.

Podľa čl. 2 Dohody o prímerí s Maďarskom z 20. januára 1945, ktorú za Spojencov podpísal sovietsky maršal Kliment Jefremovič Vorošilov, sa Maďarsko zaviazalo evakuovať všetkých svojich vojakov a úradníkov za štátne hranice Maďarska z 31. decembra 1937. Ich odsun z územia ČSR bol nariadený okresným výborom a okresným správnym komisiám Povereníctvom vnútra Slovenskej národnej rady v máji 1945 a podľa archívnych prameňov bolo do 1. júla 1945 takto odsunutých 31 780 Maďarov, pričom išlo o jednostranný odsun celej skupiny obyvateľstva (až na malé výnimky, konkrétne podľa údajov z roku 1948 bolo na území ČSR 539 osôb ktorí nemali priznané československé občianstvo). Ich hmotný a nehmotný majetok, ktorý si zväčša ani nemohli zobrať so sebou, bol skonfiškovaný a daný pod národnú správu.

V. Clementis v uvedenom prejave poznamenal, že tzv. anyási (ako aj Nemci v rovnakom postavení) mohli byť súdení ľudovými súdmi na základe § 1 (ako *„fašistickí okupanti“*) nariadenia Slovenskej národnej rady (SNR) č. 33/1945 Zb. n. SNR z 15. mája 1945 o potrestaní fašistických zločincov, okupantov, zradcov a kolaborantov a odsúdení na trest smrti (odsúdenie mohlo byť zmiernené podľa § 6 na trest odňatia slobody na 30 rokov). V poslednej vete úryvku avizuje ďalšie opatrenia voči nemeckej a maďarskej menšine, ktoré už ale boli iného rázu, keďže sa týkali Maďarov s česko-slovenským štátnym občianstvom.

## Poznámky


## Referencie

## Použitá literatúra
;Publikované dokumenty
* 
* 

;Dobová tlač
* 
* 

;Monografie
* 
* 
* 
* 

Kategória:Dejiny Česko-Slovenska
Kategória:Maďari na Slovensku